|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Vyhlásením chráneného územia sa vytvorí legislatívny základ pre zabezpečenie ochrany biotopov európskeho významu v území, ktoré je súčasťou európskej sústavy Natura 2000. Vyhlásenie CHA Mostová bude mať dlhodobý pozitívny vplyv na prioritný biotop európskeho významu Sl1 (1340\*) Vnútrozemské slaniská a slané lúky. Za prioritné biotopy európskeho významu sa označujú biotopy, ktoré sú na území Európskej únie ohrozené vymiznutím a za ochranu ktorých má Európska únia osobitnú zodpovednosť. Vyhlásením CHA Mostová budú nepriamo pozitívne ovplyvnené aj ďalšie zložky životného prostredia napr. pôda, voda a ovzdušie najmä na lokálnej úrovni.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Mostová, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Predpokladá sa významné zlepšenie stavu organizmov - rastlín, živočíchov, biotopov, najmä však predmetu ochrany CHA Mostová. Zachovanie a následné držanie stavu predmetu ochrany je hlavným cieľom predkladaného materiálu. Hoci sú opatrenia prioritne zamerané na ochranu biotopu, ktorý je predmetom ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Mostová | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie stavu predmetov ochrany územia priaznivo ovplyvní všetky zložky okolitého ekosystému.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Mostová | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy. Základný rámec využitia zón v území, stanovený v projekte ochrany pre navrhovaný CHA Mostová, môže priaznivo ovplyvniť aj pôdu a horniny napr. extenzívna pastva zvierat (primeraná prekyprenie a rozoranie pôdy).   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Mostová | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie stavu predmetov ochrany územia priaznivo ovplyvní všetky zložky okolitého ekosystému. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Materiál bude mať pozitívny vplyv na chránené územia. Schválením nariadenia vlády zanikne prírodná rezervácia Mostová (o výmere 15,129 ha) a vznikne CHA Mostová (o výmere 23,79 ha). Predpokladá sa významné zlepšenie stavu biotopu, ktorý je predmetov ochrany, ale aj ďalších organizmov - rastlín, živočíchov, biotopov vyskytujúcich sa v území. Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov. Vyhlásením CHA Mostová sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Mostová | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  CHA Mostová je zároveň územím európskeho významu a spolu s ďalšími územiami sústavy Natura 2000 prispieva k zachovaniu prírodného dedičstva členských krajín EÚ. Vyhlásenie CHA Mostová tiež prispeje k vytváraniu rozsiahlej sústavy chránených území, ktorá v človekom narušenej krajine zabezpečuje relatívnu konektivitu území pre migrujúce druhy živočíchov. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |